ZAPISNIK 
11. sjednice Vijeća Mjesnog odbora Lipnica,
održane u petak, 29. travnja 2022. godine
 s početkom u 17,00 sati.

Nazočni članovi Vijeća: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Ivan Kovačić, predsjednik Vijeća.

Ivan Kovačić konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara sjednicu Vijeća. Bez rasprave, jednoglasno (5 “za”), Vijeće prihvaća tekst zapisnika 10. sjednice.
Ivan Kovačić konstatira da su svi članovi primili prijedlog dnevnog reda. Informira članove Vijeća kako je dobio e-pismo od župnika župe B.D. Marije Snježne kojim se traži pomoć u košnji trave. 
Goran Pavičić rekao je kako je prije sudjelovao u košnji trave kod župe te da se svaki župljanin može osobno javiti župniku i ponuditi mu pomoć.
[bookmark: _GoBack]Pitao je, imaju li članovi Vijeća prijedloga za dopunu dnevnog reda, nitko se nije javio.
Ivan Kovačić predlaže da Vijeće glasa o prijedlogu dnevno reda, Vijeće jednoglasno (5 “za”) utvrđuje

DNEVNI RED:

1. Prijedlog zaključka o potrebi postava prometnog zrcala na Lipničkoj cesti
2. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog zaključka o potrebi postava prometnog zrcala na Lipničkoj cesti

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

ZAKLJUČAK
o potrebi postava prometnog zrcala na Lipničkoj cesti

1. Vijeće Mjesnog odbora Lipnica raspravljalo je o zaprimljenoj zamolbi za postavu prometne opreme - prometnog zrcala u Lipnici, Lipničkoj cesti kod k.br.45, a s ciljem povećavanja sigurnosti prometa.

2. Vijeće Mjesnog odbora Lipnica podržava zamolbu građana te moli da se od Gradskog ureda za obnovu, izgradnju, prostorno uređenje, graditeljstvo, komunalne poslove i promet - Sektora za promet zatraži stručni izvid stanja i postupanje u skladu s traženim te povratnu informaciju o učinjenom.

3. Ovaj se zaključak dostavlja Vijeću Gradske četvrti Brezovica na dalje postupanje. 


Ad 2) Pitanja, prijedlozi i obavijesti

Ivan Kovačić informirao je članove Vijeća o dobivenim odgovorima Gradskog ureda za obrazovanje, sport i mlade i Gradskog ureda za upravljanje imovinom i stanovanje vezano uz derutni objekt u centru naselja Lipnica. Rekao je kako će izvjestiti predsjednika Vijeća Gradske četvrti Brezovica o navedenoj problematici te zatražiti posredovanje prema Ministarstvu prostornog uređenja, graditeljstva i državne imovine - Upravi za upravljanje i raspolaganje nekretninama.
Tomislav Kovačić zatražio je informaciju o mogućnosti postave odbojne ograde na mostu nad pritokom potoku Lipnici.
Petar Vukelić izvjestio je kako će usmeno zamoliti predstavnike Sektora za promet (Gradski ured za obnovu, izgradnju, prostorno uređenje, graditeljstvo, komunalne poslove i promet) za postupanje po tom predmetu.
Ivan Kovačić izvjestio je kako je uputio zahtjev Zagrebačkim cestama RJ Signalizacija i semafori kojima traži sanaciju prometne opreme.

Daljnje rasprave nije bilo, te je Vijeće završilo s radom u 18,00 sati.

Zapisnik sastavio: 							     
Petar Vukelić

KLASA: 024-08/22-003/
URBROJ: 251-13-11-8-22-2
Lipnica, 29. travnja 2022.
  

                                     					          Predsjednik Vijeća
                                                                                                   Mjesnog odbora Lipnica
         
Ivan Kovačić

